Danskerne er en lille stamme yderst i den kendte verden, og deres fælles stammetegn er sproget. Danskerne kender hinanden på sproget. Udlændinge taler med accent. Rigtige danskere med dialekt. Vi kender hinanden på modersmålets krakilske undertoner af falsk ironi. Vi lagdeler hinanden gennem sprogets uoversættelige nuancer der bæres af en underforstået fælles opfattelse og ironi.